ΓΡΑΠΤΗ ΕΡΩΤΗΣΗ E-2422/01

υποβολή: Michiel van Hulten (PSE) και Ieke van den Burg (PSE) προς την Επιτροπή

(4 Σεπτεμβρίου 2001)

Θέμα: Η χρησιμοποίηση των ενισχύσεων του ΕΚΤ στις Κάτω Χώρες κατά την περίοδο 1994-1996

Στις 20 Ιουλίου ε.έ., η Γενική διευθύντρια κ. Quintin ενημέρωσε εγγράφως τον ολλανδική κυβέρνηση σχετικά με την εφαρμογή της διαδικασίας που προβλέπει το άρθρο 24 του κανονισμού του Συμβουλίου (ΕΟΚ) 4253/88(1) της 19ης Δεκεμβρίου 1988, όσον αφορά την εκτέλεση στις Κάτω Χώρες σχεδίων του Ευρωπαϊκού Κοινωνικού Ταμείου κατά την περίοδο 1994-1996.

1. Σύμφωνα με το άρθρο 10 (2) του κανονισμού (ΕΚ) 438/2001(2) της 2ας Μαρτίου 2001: οι έλεγχοι που διενεργούνται πριν από την περάτωση της παρέμβασης καλύπτουν τουλάχιστον το 5 % της συνολικής επιλέξιμης δαπάνης και βασίζονται σε αντιπροσωπευτικό δείγμα εγκεκριμένων πράξεων. Η έκθεση της 7ης Ιουνίου 2001 που εκπόνησε η λογιστικήπηρεσία του Υπουργείου Κοινωνικών Υποθέσεων και Απασχόλησης — και στην οποία βασίζεται η επιστολή της Επιτροπής — αφορά 45 σχέδια τα οποία δεν αντιπροσωπεύουν συνολικά παρά μόνο το 1,21 % του συνόλου των ενισχύσεων που χορήγησε το ΕΚΤ στις Κάτω Χώρες κατά την περίοδο 1994-1996. Μπορεί να αναφέρει η Επιτροπή για ποιο λόγο περιορίζεται πρόδηλα σε ένα δείγμα το εύρος του οποίου ουδόλως ανταποκρίνεται στα κριτήρια που ορίζει η κοινοτική νομοθεσία·

2. Στην παράγραφο 4.1 της εκθέσεώς της, η λογιστικήπηρεσία αναφέρει ότι σύμφωνα με την περιορισμένου εύρους έρευνά της έναντι του μεγάλου αριθμού και της πολυμορφίας των παρατυπιών, της ήταν αδύνατον να προβεί σε στατιστικά αιτιολογημένοπολογισμό του συνολικού ύψους των ενισχύσεων του ΕΚΤ, η χρησιμοποίηση των οποίων κατά την περίοδο 1994-1996 θα πρέπει να χαρακτηρισθεί ως αμφισβητήσιμη/ παράτυπη. Στην επιστολή της όμως, η ΓΔ κ. Quintin αναφέρει ότι σύμφωνα με τη διαπίστωση της Επιτροπής τα καταγγελλόμενα αφορούν ένα αυθαίρετα επιλεγέν δείγμα και ότι ως εκ τούτου, οι διαπιστωθείσες παρατυπίες και αβεβαιότητες προσλαμβάνουν συστημικό χαρακτήρα. Κρίνει η Επιτροπή ότι ο συστημικός χαρακτήρας των παρατυπιών και αβεβαιοτήτων είναι δυνατόν να καθορισθεί μόνο βάσει της αυθαίρετης φύσης ενός δείγματος, χωρίς να ληφθείπόψη το μέγεθος του εν λόγω δείγματος·

(1) ΕΕ L 374 της 31.12.1988, σελ. 1.

(2) ΕΕ L 63 της 3.3.2001, σελ. 21.

Απάντηση της κ. Διαμαντοπούλου εξ ονόματος της Επιτροπής

(17 Οκτωβρίου 2001)

1. Ο κανονισμός (ΕΟΚ) 438/2001 της 2ας Μαρτίου 2001(1) δεν ισχύει για την περίοδο προγραμματισμού 1994-1999. Ωστόσο, οι κανονισμοί που ίσχυαν την εποχή εκείνη απαιτούσαν ήδη από τα κράτη μέλη να λάβουν τα αναγκαία μέτρα για την επαλήθευση σε τακτική βάση της κανονικής διεξαγωγής των εργασιών που χρηματοδοτούνται από την Κοινότητα.

Για την απόκτηση αντιπροσωπευτικών στοιχείων, η Επιτροπή επιμένει πάντα σε ένα δείγμα που να καλύπτει τουλάχιστον το 5 % των συνολικών δαπανών και του αριθμού σχεδίων, δηλαδή περίπου 200 σχεδίων. Ωστόσο, οι αρχές των Κάτω Χωρών διατήρησαν το δείγμα των 45 σχεδίων, με σκοπό να καθορίσουν αργότερα, βάσει των αποτελεσμάτων του ελέγχου, εάν και σε ποιο βαθμό απαιτούνταν περαιτέρω ενέργειες.

Το δείγμα αυτό ελέγχθηκε στη συνέχεια από τη λογιστικήπηρεσία του Υπουργείου Κοινωνικών Υποθέσεων και Απασχόλησης. Στην έκθεση που ακολούθησε, η λογιστικήπηρεσία συνιστά, λόγω της δυσανάλογα μεγάλης επένδυσης που θα χρειαζόταν για τον έλεγχο ενός μεγαλύτερου δείγματος να μην ερευνηθεί περαιτέρω το διάστημα 1994-1996. Συνιστά επίσης, τα αποτελέσματα που προέκυψαν από τον έλεγχο αυτό, δηλαδή τα αποτελέσματα που βασίζονται στο δείγμα των 45 σχεδίων, να χρησιμοποιηθούν για την επίτευξη συμφωνίας με την Επιτροπή σχετικά με το ποσό που πρέπει να επιστραφεί. Η Επιτροπή δεν γνωρίζει εάν οι αρχές των Κάτω Χωρών επιδοκιμάζουν τις συστάσεις αυτές. Πρέπει να σημειωθεί, ωστόσο, ότι οι εν λόγω αρχές δεν διαβίβασαν άλλες πληροφορίες στην Επιτροπή εκτός από την προαναφερθείσα έκθεση ελέγχου.

2. Η Επιτροπή αναφέρεται σαφώς στην επιστολή της της 20ής Ιουλίου 2001 σε τυχαίο δείγμα σχεδίων και όχι σε αυθαίρετο δείγμα.

Όπως προαναφέρθηκε, η Επιτροπή τονίζει πάντα ότι είναι σημαντικό να λαμβάνεται δείγμα 200 περίπου σχεδίων για την περίοδο 1994 έως 1996. Ωστόσο, εν όψει των συμπερασμάτων της προαναφερθείσας έκθεσης της λογιστικήςπηρεσίας, οι ενέργειες της Επιτροπής βασίστηκαν στις διαθέσιμες πληροφορίες.

(1) Κανονισμός (ΕΚ) αριθ. 438/2001 της 2ας Μαρτίου 2001 της Επιτροπής για θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά τα συστήματα διαχείρισης και ελέγχου των παρεμβάσεων των διαρθρωτικών Ταμείων.